b'\n_START_ARTICLE_\nVile\n_START_PARAGRAPH_\nVile so ve\xc4\x8dnamensko kmetijsko orodje, in so tudi za vsak namen druga\xc4\x8dne oblike in velikosti._NEWLINE_Hlevske vile imajo \xc5\xa1tiri ali pa pet rogov kateri so tesneje skupaj, tako da se lahko z njimi grabijo tudi drobnej\xc5\xa1e stvari, nasajene so na leseno dr\xc5\xbealo (\xc5\xa1til) iz trdega lesa hrast ali pa bukev dol\xc5\xbeine 150 - 180 cm. Uporabljajo se, kot ime samo \xc5\xbee pove v hlevu za \xc4\x8di\xc5\xa1\xc4\x8denje gnoja, na njivi in vrtu._NEWLINE_Pri spravljanju sena se uporabljajo ve\xc4\x8dje vile s tremi rogovi ki so precej dal\xc5\xa1i in redkej\xc5\xa1i kot pri hlevskih vilah, dr\xc5\xbealo (\xc5\xa1til) pa je rahlo upognjeno in iz mehkega lesa. Neko\xc4\x8d so bile vile za spravljanje sena v celoti izdelane iz lesa, ki se jim je reklo rasohe. V srednjem veku so kmetje pri kme\xc4\x8dkih uporih vile uporabljali tudi kot oro\xc5\xbeje.'